Η εξάρτηση από το διαδίκτυο μέσα από την εμπειρία των ιδίων των χρηστών:
Creators: name: Φραγκούλια, Νεστωρία Χρήστου
Publisher: name: Aristotle University of Thessaloniki
Year: 2012
Subjects: Εξάρτηση
Διαδίκτυο
(Διαδικτυακοί) Χρήστες
Internet
Addiction
(Internet) Users

description: Σκοπός της εν λόγω έρευνας είναι να διερευνήσει το θέμα της εξάρτησης από το διαδίκτυο από την σκοπιά των ιδίων των χρηστών, λαμβάνοντας υπόψη τον ολοένα αυξανόμενο αριθμό τον ατόμων που εμφανίζουν προβλήματα με τη διαδικτυακή χρήση καθώς και το γεγονός ότι στην Ελλάδα αυξάνουν οι συζητήσεις γύρω από το θέμα ενώ οι αντίστοιχες έρευνες είναι πολύ περιορισμένες και συμβαίνουν κυρίως για στατιστικούς λόγους. Η θεώρηση του φαινομένου, που ευρέως ονομάζεται εξάρτηση από το διαδίκτυο, όχι ως διαταραχή αλλά ως ένα πρόβλημα που ανήκει στο σύνολο των σύγχρονων ψυχοκοινωνικών προβλημάτων και το οποίο το άτομο θα ξεπεράσει και δε θα το φέρει πάντα σαν μια ασθένεια ή στίγμα, ήταν η βάση στην οποία στηρίχθηκε όλη η διεξαγωγή της έρευνας. Για τη διεξαγωγή επιλέχθηκαν οι προσωπικές ημιδομημένες συνεντεύξεις με άτομα, που αναφέρουν ότι αντιμετωπίζουν αυτή την κατάσταση, στη διάρκεια των οποίων είχαν τη δυνατότητα να εκφράσουν το βίωμα, τις δυσκολίες και τις σκέψεις τους γύρω από το φαινόμενο. Στη συνέχεια τα δεδομένα των συνεντεύξεων υποβλήθηκαν σε θεματική ανάλυση, μέσα από την οποία προέκυψαν τέσσερις βασικές θεματικές. Σύμφωνα με τα αποτελέσματα της ανάλυσης ο σύγχρονος άνθρωπος βρίσκεται μπροστά σε μια νέα κοινωνική πραγματικότητα, η οποία λόγω του διαδικτύου χαρακτηρίζεται από νέους όρους, αλλάζει με δραματικούς ρυθμούς και στα πλαίσια της οι άνθρωποι αναπτύσσουν νέες συνήθειες, χρησιμοποιούν νέους όρους και κυρίως αλληλεπιδρούν με νέο τρόπο. Οι υφιστάμενες σχέσεις συχνά λόγω της ενασχόλησης με το διαδίκτυο χάνουν ζωτικά κομμάτια τους, όπως η διαπροσωπική επαφή. Επιπλέον, καθημερινά κυκλοφορούν νέες τεχνολογίες και διαδικτυακές εφαρμογές που υπόσχονται να βελτιώσουν και να κάνουν ταχύτερη την ζωή του σύγχρονου ανθρώπου όπως π.χ. στον τομέα της ενημέρωσης, όπου προτιμάται το διαδίκτυο από τα υπόλοιπα μέσα μαζικής ενημέρωσης λόγω του διαθέσιμου όγκου πληροφοριών και της άμεσης πρόσβασης σε αυτές. Η ευχέρεια που παρέχει το διαδίκτυο και οι γενικεύσεις του σύγχρονου ανθρώπου για την ευκολία της ζωής, στερεί από το σύγχρονο άτομο την αιτιώδη σχέση με τα πράγματα. Η ενασχόληση με το διαδίκτυο και με την ποικιλία των εφαρμογών του δεν είναι πάντα διαχειρίσιμη. Συχνά προσφέρει ανακούφιση, επιβεβαίωση και διαφυγή από την καθημερινότητα και τα προβλήματά της, σε τέτοιο σημείο που τα άτομα αρνούνται να αντιληφθούν τις παράλληλες απώλειες των ζωτικότερων κομματιών της ζωής τους, όπως η υγεία και οι σχέσεις τους. Ωστόσο τα ίδια τα άτομα που χρησιμοποιούσαν κατά αυτόν τον τρόπο το διαδίκτυο, ήταν και αυτά που ταυτόχρονα καταδίκασαν τη χρήση του, υποστήριξαν ότι αυτό που βιώνουν έχει πάρει προβληματικές διαστάσεις, παρόλο που δεν ήταν θέση να το ονοματίσουν και τόνισαν πως χρειάζονται μια αλλαγή, που θα έφερνε ισορροπία στη ζωή τους και στον εαυτό τους.
description: The purpose of this research is to explore the issue of internet addiction from the perspective of the users themselves, given the increasing number of the people who experience problems with Internet use and the fact that in Greece debate is growing around this issue while those studies are very limited and occur mainly for statistical reasons. The consideration of the phenomenon, -which is widely called Internet Addiction- not as a disorder but as a problem which belongs to the whole of modern psycho-social problems and which the person will overcome and will not always bring as an illness or stigma, was the basis upon which the whole research was conducted. For the conduct of this research were selected personal semi-structured interviews with individuals who report experiencing this situation and during these interviews they could express their experience, difficulties and thoughts about the phenomenon. Then the data of the interviews were subjected to thematic analysis, through which came of four key themes. According to the results of the analysis modern man is facing a new social reality, which because of the Internet is characterized by new conditions, is changing with dramatic rates and in the context of it people develop new habits, use new terms and mainly interact in new ways. Existing relationships often lose vital pieces, such as interpersonal contact, because of the involvement with the Internet. Moreover, are daily produced new technologies and web applications that promise to improve and make faster the life of modern man, as for example in the field of information, in which Internet is preferred from other media because of the volume of available information and the direct access to them. The convenience offered by Internet and the generalizations of modern man considering the easiness of life, deprive modern man of a causal relationship with things. The occupation with the Internet and the variety of its applications is not always manageable. It often provides relief, reassurance and escape from everyday life and its problems, in such an extend that people refuse to realize the parallel loss of the most vital parts of their lives such as their health and their relationships. However the same people, who used Internet in this way, were those who also condemned the use, argued that what they experience has become problematic, -although they were not able to name it-and stressed that they need a change, which would bring balance to their lives and themselves.